การเตรียมตัวสำหรับวันนั้น การจัดวันทำสปา การจัดวันสำหรับนอนเอกเขนกบนโซฟา การผ่อนคลายและการตามใจตัวเองด้วยวิธีอื่น
มันชัดเจนอยู่แล้วว่าคุณไม่อยากไปหาหมอฟันในช่วงวันพักผ่อน ให้เลื่อนนัดใดๆ ก็ตามที่คุณมีในวันนั้น ซึ่งวิธีนี้จะทำให้วันนั้นเป็นวันว่างสำหรับการผ่อนคลาย ให้ลาหยุดงานถ้าวันนั้นคือวันทำงานและสร้างข้อความ “ไม่อยู่ที่ออฟฟิศ” ในอีเมลของคุณเพื่อให้คนอื่นรู้ว่าคุณจะกลับมาพรุ่งนี้ บอกเพื่อนๆ และครอบครัวว่าคุณจะไม่อยู่วันนั้น เว้นแต่ว่าคุณอยากตามใจตัวเองโดยการอยู่กับเพื่อนๆ ซึ่งสามารถเป็นเรื่องสนุกได้เหมือนกัน คุณจะลาหยุดอย่างไรก็ขึ้นอยู่กับคุณ คุณอาจจะต้องกำหนดเวลาล่วงหน้าสองสามสัปดาห์และลาพักร้อน 1 วัน อย่างไรก็ตามคุณสามารถลาป่วยโดยเป็นวันพักผ่อนเพื่อสุขภาพจิตก็ได้ถ้าเจ้านายของคุณยอมรับฟังความคิดนั้น สมาร์ทโฟนหลายรุ่นมีตัวเลือกเพื่ออนุญาตให้บางสายโทรเข้าได้เท่านั้น (จากเพื่อนสนิทและครอบครัว) หรือแค่อนุญาตให้คนที่โทรหาคุณหลายๆ ครั้ง (อย่างที่ผู้คนทำเมื่อเกิดเหตุฉุกเฉิน) โทรเข้าได้ ลองตั้งค่าเหล่านี้กับโทรศัพท์ของคุณเพื่อที่ใครๆ จะได้ไม่สามารถติดต่อคุณได้ เว้นแต่พวกเขาต้องการคุณจริงๆ ช่วงเริ่มต้นของวัน คุณต้องแน่ใจว่าสมองโล่งเหมาะสำหรับการพักผ่อน นั่นหมายถึงการปล่อยวางความกังวลต่างๆ วิธีหนึ่งในการลดความเครียดก็คือการหายใจลึกๆ สักครู่ ลองหลับตาและเพ่งความสนใจทั้งหมดไปที่การหายใจ หายใจเข้าช้าๆ แล้วนับถึงสี่ก่อนหายใจออก ขณะที่คุณหายใจออกคุณควรจะนับถึงสี่เช่นกัน ให้แน่ใจว่าคุณหายใจลึกๆ จากกะบังลม ให้ความสนใจกับการหายใจจนกว่าคุณจะรู้สึกว่าความเครียดหายไป แน่นอนว่าคุณอาจจะอยากดูโทรทัศน์หรือหนังในวันพักผ่อน อย่างไรก็ตามให้ลองปิดเทคโนโลยีอื่นๆ เช่น แล็ปท็อปและแท็บเล็ต เมื่อคุณใช้เทคโนโลยีจะทำให้คุณเข้าอีเมลได้ และถ้าคุณเปิดอีเมลก็อาจจะมีโอกาสทำให้ตัวเองเครียด นอกจากนี้คุณยังสามารถดูสิ่งต่างๆ ได้ อย่างเช่น ข่าว ซึ่งอาจจะทำให้ความเครียดทำลายวันของคุณ ลองหยุดพักจากอินเทอร์เน็ตแค่ในวันนี้ ถ้าเป็นไปได้ให้ปิดหรือคลุมนาฬิกาทั้งหมด ใช้วันของคุณโดยไม่มีตารางเวลา แค่เพลิดเพลินไปกับวันว่างและทำอะไรที่คุณอยากทำ เมื่อไรก็ได้ที่คุณต้องการ อย่ายึดติดกับแผน ถ้าคุณตัดสินใจไว้ล่วงหน้าว่าอยากทำงานในสวน แต่พอถึงวันจริงๆ คุณกลับรู้สึกไม่อยากทำ ก็ไม่ต้องกังวล แค่ทำสิ่งที่ใจต้องการเถอะ ไม่สำคัญว่าจะเป็นเพลงอะไร ตราบใดที่มันทำให้คุณอารมณ์ดี เปิดเพลงคลอไปในขณะที่คุณกำลังทำกิจกรรมในวันพักผ่อน ตัดสินใจว่าคุณต้องการใช้เวลาส่วนใหญ่ของวันนั้นอย่างไร คุณอาจจะจัดวันเพื่อทำสปาและตามใจตัวเองผ่านการทำสปาทรีทเมนท์ต่างๆ อีกทางเลือกหนึ่งคือคุณอาจจะมีวันที่นอนเอกเขนกบนโซฟาเพื่อดูหนังเรื่องโปรดและกินขนมที่คุณชื่นชอบเท่านั้น แค่เลือกสิ่งที่คุณรู้สึกอยากทำและสิ่งที่จะทำให้คุณผ่อนคลายมากที่สุด น้ำอุ่นจะช่วยผ่อนคลายกล้ามเนื้อขณะที่คุณปล่อยให้ความกังวลลอยไป คุณสามารถใส่บาธบอม (Bath Bomb) ลงไป 1-2 ก้อนเพื่อช่วยปรนนิบัติผิวในขณะที่คุณกำลังแช่ตัวได้ด้วย ลองจุดเทียนในห้องน้ำเพื่อสร้างบรรยากาศผ่อนคลาย มาสก์หน้าช่วยผ่อนคลายได้ในตัวของมันเอง และยังทำให้ผิวรู้สึกดีด้วย วิธีที่ง่ายที่สุดคือการใช้แบบที่ซื้อจากร้านค้า อย่างไรก็ตาม คุณสามารถทำมาสก์หน้าง่ายๆ ที่บ้านได้ด้วยส่วนประกอบสองสามอย่าง บดสตรอเบอร์รี่สองสามลูก เติมน้ำผึ้งและโยเกิร์ตธรรมดาลงไปเล็กน้อย ผสมส่วนประกอบทั้งหมดเข้าด้วยกันและนำไปพอกบนใบหน้า ล้างออกหลังจาก 15 นาที สำหรับแบบที่ซื้อจากร้านค้า ให้ทำตามคำแนะนำบนขวดว่าควรจะพอกทิ้งไว้นานเท่าไร ทรีทเมนท์นี้สามารถผ่อนคลายคุณได้เพียงเพราะว่ารู้สึกสบายบนศีรษะ นอกจากนี้มันยังจะช่วยให้ความชุ่มชื้นและฟื้นฟูเส้นผมได้ หลังจากนั้นเส้นผมจะอ่อนนุ่มและเงางาม  ในการทำทรีทเมนท์น้ำมันร้อนบำรุงผม ให้เทน้ำมันมะกอกเล็กน้อยลงในชามเล็กประมาณ 2-3 ช้อนโต๊ะ เติมน้ำมันมะพร้าวเล็กน้อยและน้ำผึ้ง 1-2 ช้อนโต๊ะ อุ่นให้ร้อนในไมโครเวฟประมาณ 15 วินาที แต่อย่าให้ร้อนเกินไป ผสมส่วนประกอบให้เข้ากัน  ใช้แปรงทาส่วนผสมบนเส้นผมจากโคนผมถึงปลายผม คลุมผมด้วยหมวกอาบน้ำหรือห่อด้วยแร็ปพลาสติก ถ้าเป็นไปได้ให้ทิ้งไว้หลายชั่วโมงแล้วค่อยล้างออก  คุณไม่จำเป็นต้องใช้ส่วนประกอบทั้ง 3 อย่างถ้าคุณไม่มี คุณสามารถใช้แค่น้ำมันอย่างใดอย่างหนึ่งก็ได้ (โดยไม่ใช้น้ำผึ้ง) ถ้านั่นคือทั้งหมดที่คุณมี สครับน้ำตาลทำง่ายโดยใช้ส่วนประกอบที่คุณมี คุณจะใช้สครับเหล่านี้ในการขัดผิวเพื่อขจัดเซลล์ผิวที่แห้งและตายแล้ว ในการทำน้ำตาลสครับนั้น ให้ผสมน้ำมัน 1 ส่วน (เช่น น้ำมันมะพร้าว หรือน้ำมันมะกอก) กับน้ำตาลทรายแดง 2 ส่วน (น้ำตาลทรายขาวก็ใช้ได้ในกรณีจำเป็น) คุณสามารถเติมกลิ่นหอมได้ด้วยน้ำมันหอมระเหยหรือแม้แต่อบเชยจากตู้สัก 1-2 หยิบมือก็ได้  ถ้าคุณใช้น้ำมันมะพร้าว ให้อุ่นร้อนในไมโครเวฟประมาณ 1-2 นาทีเพื่อช่วยให้ละลายก่อนเติมน้ำตาล ในการใช้สครับ ก็แค่ใช้มือถูลงบนผิวแล้วล้างออก หาครีมทาเท้าแบบเข้มข้น ชุบผ้าขนหนูแล้วสะบัดหรือบีบน้ำส่วนเกินออก อุ่นในไมโครเวฟประมาณ 60 วินาที เมื่อเสร็จแล้วให้ทาครีมที่เท้าและห่อเท้าไว้ด้วยผ้าขนหนู ทิ้งไว้ประมาณ 15 นาที แน่นอนว่าหนึ่งในสิ่งที่ดีที่สุดเกี่ยวกับการไปสปาก็คือการทำเล็บสวยๆ ซึ่งคุณสามารถทำได้เองที่บ้าน เพียงใช้เวลาสักครู่ก่อนจะจบวันเพื่อทาเล็บมือและเล็บเท้า อย่าลืมเคลือบเล็บก่อนและหลังทาเพื่อให้สีติดทนนาน หนึ่งในกุญแจสำคัญของวันสำหรับนอนเอกเขนกบนโซฟาคือการมีของขบเคี้ยวที่คุณชื่นชอบอยู่ในมือ เลือกอะไรก็ได้ที่คุณชอบ ไม่ว่าจะเป็นของว่างเรียกน้ำย่อยไปจนถึงไอศกรีม หรือลองสั่งพิซซ่าถ้าคุณชอบ คนส่วนใหญ่เชื่อมโยงกับการดื่มเข้ากับการผ่อนคลาย และแน่นอนว่าการดื่มหนึ่งหรือสองแก้วนั้นไม่เป็นไรหรอก เปิดไวน์ชาร์ดอนเน่ย์ที่คุณชื่นชอบสักขวด และเพลิดเพลินกับมันสักแก้วสองแก้วถ้าคุณต้องการ แต่อย่าดื่มมากเกินไป คุณคงไม่ต้องการทำลายผลของวันพักผ่อนด้วยอาการเมาค้างในเช้าวันต่อมาหรอก ถ้าคุณไม่ดื่มแอลกอฮอล์ก็ไม่ต้องกังวล ให้ลองกาแฟ ชา หรือช็อกโกแลตร้อนแทนแอลกอฮอล์ มันแค่เป็นสิ่งประโลมใจเท่านั้น โดยเฉพาะถ้าคุณให้รางวัลตัวเองด้วยสิ่งที่ปกติคุณไม่ดื่ม วิธีที่ดีวิธีหนึ่งในการผ่อนคลายที่บ้านคือการดูหนังหรือรายการโทรทัศน์ที่คุณชื่นชอบไปยาวๆ ให้แน่ใจว่าคุณมีหนังพร้อมก่อนที่จะเริ่มต้นวัน คุณสามารถลองใช้บริการสตรีมมิ่งก็ได้ เช่น เน็ตฟลิกซ์ (Netflix) อเมซอน ไพรม์ (Amazon Prime) หรือฮูลู (Hulu) อย่ากลัวที่จะดูหนังเศร้า บางครั้งการร้องไห้ไปกับหนังสามารถช่วยให้คุณจัดการกับความเป็นจริงของสิ่งที่กำลังเกิดขึ้นในชีวิตของคุณได้ ถ้าหนังไม่ใช่สิ่งที่คุณชอบ ให้หาหนังสือใหม่ๆ สักเล่มที่คุณชอบมากแล้วนอนขดตัวใต้ผ้าห่มอุ่นๆ อ่านหนังสือทั้งวัน คุณไม่จำเป็นต้องซื้อหนังสือ ให้ยืมจากเพื่อนหรือเช็คจากห้องสมุดก็ได้ ในความเป็นจริงแล้วคุณสามารถหาหนังสือดิจิตอลจากห้องสมุดส่วนใหญ่ก็ได้ถ้าคุณมีเครื่องอ่านหนังสืออิเล็กทรอนิกส์ (E-Reader) คุณอาจจะไม่ได้ใช้เวลาวาดรูปมากเท่าที่คุณต้องการ หรือบางทีคุณอาจจะชอบทำสวนแต่ไม่ได้ออกไปที่สวนหลังบ้านมากเท่าไร ใช้เวลาในวันพักผ่อนเพื่อเพลิดเพลินกับการทำงานอดิเรกที่คุณรัก ซึ่งไม่เพียงแต่จะทำให้คุณมีความสุขมากขึ้นเท่านั้น แต่ยังช่วยให้คุณคลายความเครียดจากสัปดาห์ที่ผ่านได้มาด้วย ถ้าคุณชอบโยคะ ลองใช้เวลาสักครู่ระหว่างวันเพื่อยืดเส้นยืดสาย มันจะช่วยให้คุณผ่อนคลายและรู้สึกกระปรี้กระเปร่า ใช้เวลาในสวนหลังบ้านสักหน่อย แสงแดดสามารถช่วยตั้งตารางเวลาของร่างกายใหม่ได้ ซึ่งจะช่วยให้คุณรู้สึกผ่อนคลายไปตลอดทั้งสัปดาห์ นอกจากนี้การอยู่ข้างนอกท่ามกลางธรรมชาติสามารถช่วยให้คุณผ่อนคลายได้ ดอกไม้สามารถช่วยให้คุณผ่อนคลายและรู้สึกได้รับการเอาอกเอาใจ แต่คุณไม่ต้องรอให้ใครสักคนส่งให้คุณ ให้สั่งดอกไม้เพื่อส่งให้ตัวเองในวันพักผ่อนเลย สำหรับวิธีที่ถูกกว่า ให้ไปเลือกซื้อที่ร้านขายของชำในวันก่อนหน้านั้น ตอนนี้หลายจังหวัดมีบริการจัดส่งซึ่งจะส่งอาหารจากร้านหรูๆ ด้วย ดูบริการที่มีในจังหวัดของคุณเช่น แกร็บฟู้ด (Grab Food)  หรือ ฟู้ดแพนด้า (Food Panda) เพื่อดูว่าจัดส่งจากร้านอาหารอะไรบ้าง เลือกหนึ่งในร้านโปรดเพื่อตามใจตัวเอง ยอมรับความจริงเถอะว่าบางครั้งคุณไม่ได้ใช้เวลากับครอบครัวมากพอ และการตามใจตัวเองอาจจะหมายถึงการมุ่งเน้นกับการอยู่กับผู้คนที่คุณรัก ถ้าเป็นอย่างนั้นก็ให้หาเกมสำหรับครอบครัว หนัง และสมุดระบายสี แล้วใช้เวลาอยู่กับครอบครัวที่บ้าน บางทีคุณต้องการใช้เวลากับคนรักแทนที่จะเป็นทั้งครอบครัวของคุณ ถ้าทำได้ ให้ลองอาบน้ำด้วยกัน อ่านหนังสือให้กันฟัง หรือแค่นั่งดูหนังบนโซฟาด้วยกัน
เคลียร์ตารางให้ว่าง. แจ้งให้ทุกคนรู้ว่าคุณไม่ว่าง. เปิดโทรศัพท์ในโหมดสำหรับกรณีฉุกเฉินเท่านั้น. ใช้เวลาสักครู่เพื่อทำสมองให้โล่ง. ปิดหน้าจอ. ลืมนาฬิกาไปซะ. เลือกเพลงดีๆ . เลือกจุดสนใจหลักสำหรับวันนั้น. อาบน้ำในอ่าง. ใช้มาสก์หน้า. ลองใช้ทรีทเมนท์น้ำมันร้อนบำรุงผม. ทำสครับน้ำตาล. ลองบำรุงเท้า. ทาเล็บ. หาขนมขบเคี้ยวอร่อยๆ . ดื่มไวน์สักแก้ว. ลองดื่มเครื่องดื่มให้ผ่อนคลาย. เลือกหนังหรือรายการโทรทัศน์ที่จะดู. นอนอ่านหนังสือดีๆ สักเล่ม. ทำสิ่งที่คุณรัก. ลองเล่นโยคะ. รับแสงแดด. ส่งดอกไม้ให้ตัวเอง. สั่งอาหารจากร้านอาหารหรูๆ . ใช้เวลากับครอบครัว. ตามใจตัวเองกับคนรัก.
https://www.wikihow.com/Devote-a-Day-to-Relaxing-and-Pampering-Yourself-at-Home https://www.wikihow.com/Devote-a-Day-to-Relaxing-and-Pampering-Yourself-at-Home https://www.wikihow.com/Devote-a-Day-to-Relaxing-and-Pampering-Yourself-at-Home https://www.wikihow.com/Devote-a-Day-to-Relaxing-and-Pampering-Yourself-at-Home
Preparing for the Day Creating a Spa Day Having a Veg-Out Day Relaxing and Pampering Yourself in Other Ways